Unionin yleisen tuomioistuimen määräys (neljäs jaosto) 12.12.2012 – Sacaim ym. vastaan komissio
(asia T‑261/00)
Kumoamiskanne – Valtiontuki – Venetsian ja Chioggian alueille sijoittautuneiden yritysten sosiaalikulujen alentaminen – Päätös, jolla tukijärjestelmä todetaan yhteismarkkinoille soveltumattomaksi ja jolla maksettu tuki määrätään perittäväksi takaisin – Kanne, jonka tutkittavaksi ottamisen edellytykset osittain selvästi puuttuvat ja joka on osittain selvästi täysin perusteeton
1.                     Tuomioistuinmenettely – Oikeudenkäyntiväite – Päätös käsitellä pääasian yhteydessä vaatimus oikeudenkäyntiväitteen tutkimisesta erikseen – Kanteen hylkääminen asiakysymyksen osalta ilman, että oikeudenkäyntiväitteeseen otetaan kantaa – Unionin yleisen tuomioistuimen harkintavalta (Unionin yleisen tuomioistuimen työjärjestyksen 111 artikla ja 114 artiklan 4 kohta) (ks. 20–22 kohta)
2.                     Valtiontuki – Käsite – Etuuden myöntäminen tuensaajille – Toimenpiteet, joilla on tarkoitus hyvittää mahdolliset kilpailuhaitat, joita jäsenvaltion tietylle alueelle sijoittautuneille yrityksille aiheutuu, kuuluvat valtiontuen käsitteen piiriin (EY 87 artiklan 1 ja 3 kohta) (ks. 29 ja 30 kohta)
3.                     Valtiontuki – Komission suorittama tutkinta – Tukijärjestelmän tutkinta kokonaisuudessaan – Hyväksyttävyys (EY 87 ja EY 88 artikla) (ks. 36 kohta)
4.                     Valtiontuki – Kilpailua rajoittava vaikutus – Vaikutus jäsenvaltioiden väliseen kauppaan – Komissiolla olevan todistustaakan ulottuvuus (EY 88 artikla) (ks. 39 kohta)
5.                     Valtiontuki – Kielto – Poikkeukset – Tuet, joiden voidaan katsoa soveltuvan yhteismarkkinoille – Tuet kehityksen edistämiseen tietyillä alueilla – Poikkeuksen piiriin eivät kuulu toimintatuet poikkeustapauksia lukuun ottamatta (EY 87 artiklan 3 kohdan c alakohta) (ks. kohta 49, 50 kohta)
6.                     Valtiontuki – Komission päätös – Laillisuuden arviointi päätöksen tekohetkellä käytettävissä olleiden tietojen perusteella (ks. 53 kohta)
Aihe
Sosiaaliturvamaksujen alentamista koskevien lakien nro 30/1997 ja nro 206/1995 mukaisista Venetsian ja Chioggian alueella sijaitseviin yrityksiin kohdistuvista tukitoimenpiteistä 25.11.1999 tehdyn komission päätöksen 2000/394/EY (EYVL 2000, L 150, s. 50) kumoamista koskeva kanne
Ratkaisu
1)
Euroopan komission esittämä oikeudenkäyntiväite käsitellään pääasian yhteydessä.
2)
Kanne hylätään, koska sen tutkittavaksi ottamisen edellytykset osittain selvästi puuttuvat ja koska se on osittain selvästi täysin perusteeton.
3)
Sacaim SpA, Alfier Costruzioni Srl, Azin Asfalti Srl, Barbato Srl, Camata Costruzioni Sas, Dal Carlo Mario & C. Srl, Impresa Costruzioni Civili e Montaggi Srl (ICCEM), Rossi Renzo Costruzioni Srl, Vettore Costruzioni Srl, ACEA – Associazione dei Costruttori Edili ed Affini di Venezia e Provincia ja Comitato ”Venezia vuole vivere” vastaavat omista oikeudenkäyntikuluistaan, ja ne velvoitetaan korvaamaan Euroopan komission oikeudenkäyntikulut.
4)
Italian tasavalta vastaa omista oikeudenkäyntikuluistaan.